**Tájékoztatjuk, hogy cégünk részéről a jegyzői hatáskörbe tartozó kutak teljes körű engedélyeztetésének vállalási ára: nettó 235.000 Ft + ÁFA / kút**

**(két vagy több egymáshoz közel eső kút esetén tudunk kedvezményt adni)**

**Adatbekérő (1. kör)**

|  |  |  |
| --- | --- | --- |
|  | Igen | Nem\* |
| Tudomása szerint a kút esetlegesen vízbázisvédelmi védőterületen helyezkedik el?1 |  |  |
| Érint a vízkivétel talajvíznél mélyebb rétegeket (meghaladja-e a 20 méter mélységet)?2 |  |  |
| A kútból történő éves vízkivétel mértéke meghaladjaaz 500 m3-t3? |  |  |
| A kút épület nélküli, vagy építési engedély nélküli ingatlanon helyezkedik el? |  |  |
| A kútra gazdálkodó szervezetként kér engedélyt?4 |  |  |
| A vízkivétel gazdasági célokat szolgál-e?5 |  |  |

*\*Amennyiben a kérdésekre adott összes válasz nemleges, az Ön kútjának engedélyezése nagy valószínűséggel kizárólag jegyzői hatáskör alá esik.*

Amennyiben **a fenti kérdések bármelyikére igennel** válaszolt, a kút létesítésének, fennmaradásának engedélyeztetése a területileg illetékes katasztrófavédelmi igazgatóság, mint vízügyi hatóság hatáskörébe tartozik. Ebben az esetben **cégünk az engedélyeztetés lebonyolítását** (beleértve az összes szükséges helyszíni vizsgálat elvégzését, műszaki dokumentációk összeállítását, hatósággal való kapcsolattartást az engedély kiadásáig**) teljeskörűen vállalja.**

1A vízbázisvédelmi védőterületek elhelyezkedésével kapcsolatban a területi vízügyi hatóságok (katasztrófavédelmi igazgatóságok) és ivóvízbáziskora vonatkozóan a helyi vízművek rendelkeznek naprakész információkkal. E területeken a vízkészlet biztonsága érdekében a területi vízügyi hatóság adja ki az engedélyt. Vízbázisvédelmi terület kérdéskörét illetőn a területileg illetékes jegyző is tud felvilágosítást adni.

2Magyarországon a talajvizek átlag mélysége a hegy- és dombvidéki területek kivételével ritkán haladja meg a 20 métert, ezért amennyiben az kútja ennél mélyebb, vizsgálni kell, hogy a kút valóban talajvízadó rétegre létesült-e.

3Az 500 m3/év mennyiség napi bontásban átlagosan 1,37 m3/nap vízkivételt tesz lehetővé.

(Hazánkban átlagos házi vízigényként 60-100 liter/fő/nappal lehet számolni komfortfokozattól függően, ugyanez számosállatonként 80-120 liter/nappal, a locsolásra pedig 4 hónapra átlag 1 liter/m2-rel).

4Amenniyben a létesítő például gazdasági társaság, gazdálkodó szervezet, közintézmény, önkormányzat, akkor a jegyző nem rendelkezik hatáskörrel az engedélyezésre vonatkozóan.

5A háztartási igény a magánszemélyek részéről merülhet fel a saját háztartásban jelentkező igények ellátására, mely jellemzően az ingatlanhoz tartozó kiskert és gyepterület locsolása, az építmények és ingóságok időszakos tisztítása, karbantartása, a nem mezőgazdasági célból termesztett növények öntözése, a háztáji (nem gazdasági célból tartott) állatok itatása és ellátása, kerti medence feltöltése/vízpótlása.

A háztartási igények egyik kiemelt esete a házi ivóvízigény.

Amennyiben a vízkivétel célja gazdasági érdekből történik, például üzemi állattartás, mezőgazdasági öntözés, vagy ipari tevékenység, akkor az engedélyezés nem tartozik jegyzői hatáskörbe.

**Adatbekérő (2. kör)**

* Kút pontos helye (település, cím/hrsz.):
* Létesítés éve:
* Kút típusa (fúrt/vert/ásott):
* Víz típusa (talajvíz/rétegvíz):
* Kút talpmélysége (m):
* Nyugalmi vízszint (m):
* Kút átmérője (mm):
* Kút csövezet anyaga (acél/műanyag):
* Van-e a kútban szivattyú, ha igen, kivehető-e?
* A vízkivétel célja (ivó-és háztartási locsolási, ipari, öntözési, egyéb mezőgazdasági…stb.):
* Laboratóriumi vizsgálat történt-e a közelmúltban:
* Van-e a kútnak vízföldtani naplója?